stanford-oval/wikipedia huggingface dataset:
Pierre Kalulu
Seurajoukkueura > AC Milan

Kalulu siirtyi kesällä 2020 AC Milaniin 1,2 miljoonan euron siirtokorvauksella ja sopimuksella vuoteen 2027 asti. Debyyttinsä hän teki joulukuussa 2020 Eurooppa-liigan lohko-ottelussa Sparta Prahaa vastaan vasempana keskuspuolustajana. Italian Serie A:ssa hän esiintyi ensimmäisen kerran myöhemmin samassa kuussa Parmaa vastaan, kun hän tuli loukkaantuneen Matteo Gabbian tilalle jo viidennellä peliminuutilla. Ensimmäisen maalinsa hän teki seuraavassa sarjaottelussa Genoaa vastaan.
Kalulu teki toisen Serie A -maalinsa Empolia vastaan maaliskuussa 2022 voimakkaalla kaukolaukauksella Milanin voittaessa ottelun 1–0. Hän myös pelasi Sassuoloa vastaan ottelussa, joka varmisti AC Milanille Italian mestaruuden eli scudetton. Kalulu sai AC Milanissa lempinimen Pierino. Kalulu pelasi kaudella 2021–2022 yhteensä 28 ottelua Serie A:ssa. Marraskuussa 2022 Kalulu pidensi sopimustaan kesään 2027 asti.
Seurajoukkueura > Juventus (laina)

Kalulu siirtyi lainalle Juventukseen kaudeksi 2024–2025. Hän pelasi ensimmäisen ottelunsa Le Zebren paidassa 26. elokuuta 2024, kun vastassa oli Hellas Verona. Ottelu päättyi Juventuksen 0–3-voittoon.
Maajoukkueura

Kalulu on pelannut monissa Ranskan nuorten maajoukkueissa. Hän edusti maata Unkarissa ja Sloveniassa järjestetyissä alle 21-vuotiaiden EM-kisoissa 2021, joissa Ranska hävisi neljännesvälierissä Alankomaille 2–1. Yhteensä Kalulu on pelannut 15 ottelua Ranskan alle 21-vuotiaiden maajoukkueessa ja tehnyt niissä kaksi maalia (molemmat Pohjois-Makedoniaa vastaan). Kalulu edusti Ranskaa myös Tokion 2020 olympialaisissa. Turnauksessa hän pelasi kaikki kolme lohko-ottelua Japania, Meksikoa sekä Etelä-Afrikkaa vastaan. Ranska sijoittui olympialaisissa sijalle 13.
Heinäkuussa 2021 Kalulu pelasi ensimmäisen ottelunsa alle 23-vuotiaiden maajoukkueessa ystävyysottelussa Etelä-Koreaa vastaan. Ottelu päättyi Ranskan voittoon 2-1. Kesä-heinäkuussa Kalulu edusti Ranskaa myös Romaniassa ja Georgiassa järjestetyissä alle 21-vuotiaiden EM-kisoissa. Hän pelasi lohko-ottelut Italiaa ja Sveitsiä vastaan sekä neljännesvälieräottelun Ukrainaa vastaan, jonka Ranska hävisi 3–1 ja putosi kisoista.
Pelityyli

Pierre Kalulu tunnetaan aggressiivisesta yksi vastaan yksi -tilanteiden puolustamisesta ja puhtaista taklauksistaan, ja hän on myös pallonriistotilanteissa todella hyvä sijoittumaan. Hän pystyy pelaamaan palloa ylös oikeana laitapuolustajana. Hyökätessä hän hyökkää laidalta. Kalulu antaa laidalta myös hyviä keskityksiä, jotka antavat myös mahdollisuuden puskea pallon maaliin.
Yksityiselämä

Kalululla on kolme veljeä: Aldo, (s. 1996) Gédéon (s. 1997) ja Joseph Kalulu (s. 2004). He kaikki pelaavat jalkapalloa.
Pierre Kalululla on syntyperää Ruandasta ja Kongon demokraattisesta tasavallasta.
Saavutukset

Päivitetty 7. syyskuuta 2023.
AC Milan
Serie A:n mestaruus kaudella 2021–2022
Serie A:n toinen sija kaudella 2020–2021
Tilastot > Seurajoukkueuran tilastot

Päivitetty 9. huhtikuuta 2024
| Seura | Kausi | Liiga> Sarjataso | Liiga> Ottelut | Liiga> Maalit | Cup | Cup> Ottelut | Cup> Maalit | Kansainväliset kilpailut> Kilpailu | Kansainväliset kilpailut> Ottelut | Kansainväliset kilpailut> Maalit | Yhteensä> Ottelut | Yhteensä> Maalit |
| --- | --- | --- | --- | --- | --- | --- | --- | --- | --- | --- | --- | --- |
|  Lyon B | 2018–19 | National 2 | 17 | 0 | ei cupia | – | – | UEFA Youth League | 9 | 0 | 26 | 0 |
|  Lyon B | 2019–20 | National 2 | 19 | 0 | ei cupia | – | – | UEFA Youth League | 7 | 0 | 26 | 0 |
|  AC Milan | 2020–21 | Serie A | 13 | 1 | Coppa Italia | 1 | 0 | Eurooppa-liiga | 4 | 0 | 18 | 1 |
|  AC Milan | 2021–22 | Serie A | 28 | 1 | Coppa Italia | 4 | 0 | Mestarien liiga | 5 | 0 | 37 | 1 |
|  AC Milan | 2022–23 | Serie A | 34 | 1 | Coppa Italia | 1 | 0 | Mestarien liiga | 10 | 0 | 45 | 1 |
|  AC Milan | 2023–24 | Serie A | 6 | 0 | Coppa Italia | 0 | 0 | Mestarien liiga | 1 | 0 | 7 | 0 |
|  AC Milan | 2023–24 | Serie A | 6 | 0 | Coppa Italia | 0 | 0 | Eurooppa-liiga | 1 | 0 | 7 | 0 |
| Yhteensä | Yhteensä | Yhteensä | 117 | 3 |  | 7 | 0 |  | 36 | 0 | 144 | 3 |
Tilastot > Maajoukkueuran tilastot

Päivitetty 13. lokakuuta 2023.
| Joukkue | Kilpailu | Ottelut | Maalit |
| --- | --- | --- | --- |
|  Ranska U18 | Ystävyysottelu | 4 | 0 |
|  Ranska U19 | U19 EM- karsinta | 4 | 0 |
|  Ranska U19 | U19 EM | 3 | 0 |
|  Ranska U19 | Ystävyysottelu | 2 | 0 |
|  Ranska U20 | Ystävyysottelu | 3 | 0 |
|  Ranska U21 | U21 EM -karsinta | 10 | 2 |
|  Ranska U21 | U21 EM | 4 | 0 |
|  Ranska U23 | Ystävyysottelu | 1 | 0 |
|  Ranska | Olympialaiset 2020 | 3 | 0 |
| Yhteensä | Yhteensä | 34 | 2 |
Aiheesta muualla

Kuvia tai muita tiedostoja aiheesta Pierre Kalulu Wikimedia Commonsissa
Pierre Kalulun X-tili
Pierre Kalulun Instagram-tili
Juventus – Serie A
1 Perin |
3 Bremer |
4 Gatti |
5 Locatelli |
6 Danilo |
7 Conceição |
8 Koopmeiners |
9 Vlahović |
10 Yıldız |
11 González |
14 Milik |
15 Kalulu |
16 McKennie |
17 Adžić |
18 Arthur |
19 Thuram |
20 Kostić |
21 Fagioli |
22 Weah |
23 Pinsoglio |
26 Douglas Luiz |
27 Cambiaso |
29 Di Gregorio |
32 Cabal |
37 Savona |
40 Rouhi |
51 Mbangula |
Valmentaja: Motta
Kalulu (oikealla) yrittämässä saada palloa haltuunsa vastustajalta ottelussa FC Salzburgia vastaan Mestarien liigassa vuonna 2022.
Kalulu (oikealla) pelaamassa AC Milanissa US Lecceä vastaan vuonna 2023.
Hendersonville (Tennessee)

| Hendersonville |
| --- | --- |


 Hendersonville
 Koordinaatit: 36°18′17″N, 86°37′12″W 
Valtio:  Yhdysvallat
Osavaltio:  Tennessee
Piirikunta:  Sumnerin piirikunta
Pinta-ala:  
 – Kokonaispinta-ala:  98,9 km²
 – Maa:  82,0 km²
 – Josta vettä:  16,85 km² 
Korkeus:  369 m
Väkiluku (2022):  62 896
 – Väestötiheys:  767 as./km²
Aikavyöhyke:  UTC-6
 – Kesäaika:  UTC-5
Postinumero:  37075, 37077
Suuntanumero(t):  615
 
 www.hvilletn.org 
Hendersonville on kaupunki Tennesseessa Yhdysvalloissa. Nashvillen suurkaupunkialueella sijaitseva Hendersonville sai alkunsa 1784, ja sen väkiluku kasvoi voimakkaasti 1900-luvun jälkipuoliskolla. Useat tunnetut countrymuusikot ovat asuneet kaupungissa.
Maantiede

Hendersonville sijaitsee Nashvillen metropolialueen pohjoisosassa noin 20 kilometriä Nashvillesta koilliseen. Noin kuudesosa kaupungin pinta-alasta on vesialaa, joka koostuu pääosin Cumberland-joesta.
Historia

Tennesseehin talvella 1779–1780 saapunut Daniel Smith perusti Hendersonvillen 1784. Kaupunki on nimetty alueen ensimmäisen postimestarin, William Hendersonin mukaan. Hän asettui Sumnerin piirikuntaan 1790 ja aloitti postimestarina 11 vuotta myöhemmin. Hendersonville alkoi kasvaa 1954, jolloin valmistui Old Hickoryn pato. Vuonna 1990 kaupungin väkiluku oli noin 32 000. Countrymusiikilla on merkittävä rooli Hendersonvillen kulttuurielämässä. Muun muassa Johnny Cash, June Carter Cash, Roy Orbison ja Conway Twitty vaikuttivat kaupungissa 1900-luvun jälkipuoliskolla.
Hendersonvillen historiallista arkkitehtuuria edustaa Daniel Smithin 1780-luvulla rakennuttama Rock Castle. Talo sijaitsee Drake's Creekin rannalla. Drake's Creek on Cumberlandin sivujoki. Toinen merkittävä rakennus on Monthaven (1860).
Talous ja liikenne

Hendersonvillen elinkeinorakenne on palveluvaltainen (terveydenhuolto, vähittäiskauppa ja oppilaitokset). Maantieliikenteen pääväyliä ovat Tennessee State Route 386 ja U.S. Route 31E.
Aiheesta muualla

Hendersonville, Tennessee, USA — Sunrise, Sunset, and Daylength
Kuvia tai muita tiedostoja aiheesta Hendersonville (Tennessee) Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Hendersonville, Tennessee
Rock Castle
Käännös suomeksi
Brilliant Disguise

| ”Brilliant Disguise” Bruce Springsteen |
| --- | --- | --- |

Singlen tiedot
 Albumilta: Tunnel of Love
 B-puoli: ”Lucky Man”
 Äänitetty : huhtikuussa 1987 Thrill Hill Eastissa (Springsteenin kotistudiossa)
 Julkaistu: 3. lokakuuta 1987
 Formaatti: 7", 12"
 Tekijä(t): Bruce Springsteen
 Tuottaja(t): Jon Landau, Bruce Springsteen, Chuck Plotkin
 Tyylilaji: pop rock
 Kesto: 04.13
 Levy-yhtiö: Columbia
Bruce Springsteenin muut singlet
| ”Fire” 1987 | ”Brilliant Disguise” 1987 | ”Tunnel of Love” 1987 |
Brilliant Disguise on Bruce Springsteenin kappale hänen vuoden 1987 Tunnel of Love -albumiltaan. Se oli ensimmäinen albumilta julkaistu single, päästen Yhdysvalloissa sijalle 5 Billboard Hot 100 -listalla ja ensimmäiseksi Mainstream Rock Tracks -listalla. Seuraava "Tunnel of Love" -single pääsi myös ensimmäiselle sijalle Mainstream Rock Tracks -listalla antaen Springsteenille kaksi peräkkäistä ykkössijaa kyseisellä listalla. "Brilliant Disguise" sai vähemmän kaupallista menestystä muissa maissa.
Historia

Kuten suuri osa Tunnel of Love -albumista, "Brilliant Disguise" nauhoitettiin Springsteenin Thrill Hill East -kotistudiossa vuoden 1987 tammi- ja toukokuun välisenä aikana useiden E Street Bandin jäsenten kanssa. Tällä kappaleella Springsteen soittaa useita soittimia tuettuna Roy Bittanin koskettimilla, Danny Federicin uruilla ja Max Weinbergin rummuilla.
Käännös suomeksi
Betsy Palmer

Betsy Palmer 1960
Betsy Palmer (alk. Patricia Betsy Hrunek, 1. marraskuuta 1926 East Chicago, Indiana – 29. toukokuuta 2015 Connecticut) oli yhdysvaltalainen näyttelijä. Hän valmistui Chicagossa Illionissa sijaitsevasta DePaulin yliopistosta. Hänen puolisonsa oli vuosina 1954–1971 lastenlääkäri Vincent J. Marandino. Avioliitosta on tytär Missy (s. 1962).
Ura

Palmer tunnetaan parhaiten Jasonin äidin roolista kauhuelokuvassa Perjantai 13. päivä (1980). Hän esiintyi monissa elokuvissa, televisio-ohjelmissa ja peliohjelmissa. 1950-luvun lopulla hän oli uutistoimittajana ohjelmassa The Today Show on NBC, minkä jälkeen hän jäi television palvelukseen. Vuosina 1953–2001 hän vieraili muun muassa seuraavissa ohjelmissa:
Ammu vaan! (Just Shoot Me!)
Murhasta tuli totta (Murder, She Wrote)
Columbo: Kuolema vie päävoiton (Death Hits the Jackpot) (1991)
Lemmenlaiva (The Love Boat)
Filmografia > Elokuvia

| Vuosi | Elokuva | Rooli |
| --- | --- | --- |
| 1955 | Suuri paraati |  ? |
| 1955 | Yöloma paratiisisaarella | Luutnantti Ann Girard |
| 1955 | Naisen vallassa | Carol Lee Phillips |
| 1957 | Hopeatähti |  ? |
| 1958 | Kuoleman kauppiaat |  ? |
| 1959 | Elämän liekki |  ? |
| 1980 | Perjantai 13. päivä | Pamela Voorhees |
| 1981 | Perjantai 13. päivä, osa 2 | Pamela Voorhees |
| 1999 | Fear II – Kuolleiden paluu |  |
Filmografia > Televisiosarjat

Knots Landing – Täti Ginny (1989–1990)
Aiheesta muualla

Betsy Palmer Internet Movie Databasessa. (englanniksi)
Brillante (1740)

| Brillante |
| --- | --- |

Aluksen vaiheet
Rakentaja:  Genova
Laskettu vesille:  1737
Palveluskäyttöön:  22. marraskuuta 1740
Poistui palveluskäytöstä:  1748
Aseistus
Aseistus:  64 tykkiä
Brillante (Nuestra Señora del Rosario) oli Espanjan laivaston vuonna 1740 palvelukseen otettu kaksikantinen 64-tykkinen linjalaiva.
Hankinta

Sodan uhka pakotti 1740 Espanjan laivaston lisäämään linjalaivojensa määrää. Alusten valmistuksen hitaudesta johtuen päätettiin ostaa neljä riittävän suurta kauppalaivaa tai kaapparia, jotka voitaisiin varustaa 60-66 tykkisiksi linjalaivoiksi. Näiden lisäksi ostettiin kaksi pienempää alusta, Halcón ja Poder. Kaikki ostetut alukset oli valmistettu 1736-1737.
Cádizissa Espanjan laivasto osti22. marraskuuta 1740 Genovassa vuonna 1737 valmistetun aluksen, joka muokattiin Carracassa laivastolle linjalaivaksi ja nimettiin Brillanteksi.
Palvelus

Alus lähti 6. toukokuuta 1741 Cádizista Navarron laivastossa Ferroliin päällikkönään Blas Clemente de Barreda y Campuzano. Alus vaurioitui myrskyssä, mikä pakotti sen hakeutumaan Touloniin korjattavaksi. Alus osallistui 22. helmikuuta 1744 Cape Sicién taisteluun. Alus oli 1744 Ferrolissa reservissä, kunnes se palautettiin tammikuussa 1748 palvelukseen. Alus osallistui 18. maaliskuuta 1748 kahakkaan Britannian kuninkaallisen laivaston kontra-amiraalin Thomas Cotesin laivasto-osastoa vastaan. Sotatoimien päätyttyä alus palautettiin 1748 Cádizissa omistajilleen.
Nemo (laulaja)

| Nemo |
| --- | --- |
 Nemo vuonna 2024.
Henkilötiedot
Koko nimi:  Nemo Mettler
Syntynyt: 3. elokuuta 1999 (ikä 25) Biel/Bienne, Sveitsi
Ammatti:  räppäri, laulaja, muusikko
Muusikko
Taiteilijanimi:  Nemo
Laulukielet:  saksa, englanti
Aktiivisena:  2015–
Tyylilajit:  hip hop, rap, pop
Soittimet:  viulu, piano, rummut
Levy-yhtiöt:  Bakara Music
Aiheesta muualla
Kotisivut
  [ Muokkaa Wikidatassa ] [ ohje ]  
Nemo Mettler, taiteilijanimeltään Nemo (s. 3. elokuuta 1999 Biel, Sveitsi) on sveitsiläinen rap-artisti, laulaja ja muusikko. Hän soittaa viulua, pianoa ja rumpuja. Nemo edusti Sveitsiä vuoden 2024 Eurovision laulukilpailussa kappaleellaan ”The Code”. Nemo voitti kilpailun saaden 365 pistettä raadilta ja 226 yleisöltä.
Ura

Nemo julkaisi ensimmäisen EP-levynsä Clownfisch vuonna 2015. EP-levy sijoittui sijalle 95 Sveitsin musiikkilistalla. Vuonna 2017 hän sai parhaan sveitsiläisen artistin Energy Music Awards -palkinnon sekä vuoden tulokkaan Prix Walo -palkinnon. Samana vuonna hän julkaisi singlen nimeltään "Du", joka saavutti 4. sijan Sveitsin singlelistalla. Vuonna 2018 Nemo sai Swiss Music Awards -gaalassa neljä palkintoa. Hän sai vuoden miessolistin palkinnon, parhaan läpimurtajan palkinnon ja parhaan live-esiintyjän palkinnon sekä kappale "Du" palkittiin vuoden parhaana kotimaisena hittinä. Vuosien 2021 ja 2022 aikana Nemo kilpaili The Masked Singer Switzerland (Sveitsin versio Masked Singer -ohjelmaformaatista) -kilpailun 5. tuotantokaudella. Hänen hahmonaan oli panda ja hän sijoittui kilpailun viidenneksi.
29. helmikuuta 2024 Sveitsin yleisradioyhtiö SRG SSR ilmoitti, että Nemo edustaa Sveitsiä kappaleella "The Code" vuoden 2024 Eurovision laulukilpailussa Ruotsin Malmössä. Nemo voitti kilpailun saaden yhteensä 591 pistettä, joista 226 yleisöltä ja 365 raadeilta. Hän vastaanotti pokaalin edellisvuoden voittajalta Loreenilta ja esitti voittokappaleen uudestaan yleisölle.
Yksityiselämä

Nemo määrittelee itsensä muunsukupuoliseksi. Nemo kertoo olevansa ruotsalaisyhtye Abban suuri fani.
Diskografia > EP-levyt

2015 – Clownfisch
2017 – Momänt-Kids
2017 – Fundbüro
2022 – Whatever feels right
Diskografia > Singlet

2016 – Himalaya
2017 – Ke Bock
2017 – Du
2017 — Jazz I mir
2017 – Usserirdisch
2018 – Kunstwärct
2018 – Crush uf di
2019 – 5i uf de Uhr
2019 – Girl us mire City
2019 – 365
2020 – Dance With Me
2020 – Video Games
2021 – Chleiderchäschtli (feat. KT Gorique)
2021 – Certified Pop Queen
2022 – lonely af
2022 – own sh¡t
2022 – f*ck love (feat. Anthony de la Torre)
2022 – be like you
2023 – This Body
2024 – Falling Again
2024 – The Code
2024 – Eurostar
Kanaliemi

Kanalientä
Kanaliemi on keitinliemi, johon on käytetty broilerin paloja ja mahdollisesti myös nahkaa ja luita. Yhden broilerin jäänteistä tehtävään liemeen sopiva vesimäärä on 1,5-2 l. Kanaliemeen sopivat esimerkiksi porkkana ja juuriselleri ja mausteeksi laakerinlehti, pippurit, rosmariini, timjami, sipuli ja valkosipuli. Liemi sopii nuudeli- ja kanakeittoon raaka-aineeksi. Kaupoista löytyy kanaliemiin sopivia kanaliemikuutioita ja -fondeja. Aasialaisissa ruoissa käytetään joskus mausteista kanalientä, johon on käytetty paljon valkosipulia ja myös hieman sinapinsiemeniä.
Lähteeet

↑  Elina Jyväs: Kanaliemi Meillä kotona.  1.4.2016. A-lehdet Oy. Viitattu 26.5.2024.
↑  Kanaliemet S-kaupat. Viitattu 26.5.2024.[vanhentunut linkki]
↑  Minna Rautio-Pakaste: Mausteinen kanaliemi Glorian ruoka & viini, Soppa 365.  29.3.2023. Sanoma media Finland Oy.
Branko Zebec

| Mitalit | Mitalit | Mitalit |  |
| --- | --- | --- | --- |
|  Zebec vuonna 1953. |  Zebec vuonna 1953. |  Zebec vuonna 1953. |  |
Maa:   Jugoslavia
Miesten jalkapallo
|  Olympialaiset  |  Olympialaiset  |  Olympialaiset  |  |
|  Hopeaa | Helsinki 1952 |  |  |
| EM-kilpailut  | EM-kilpailut  | EM-kilpailut  |  |
|  Hopeaa | Ranska 1960 |  |  |
Branko Zebec (17. toukokuuta 1929 Zagreb, Serbien, kroaattien ja sloveenien kuningaskunta – 26. syyskuuta 1988 Zagreb, Kroatian ST) oli Jugoslaviaa edustanut jalkapalloilija, jalkapallovalmentaja ja olympiamitalisti.
Zebec saavutti Jugoslavian jalkapallomaajoukkueessa olympiahopeaa Helsingissä 1952 ja EM-hopeaa Ranskassa 1960.
Aiheesta muualla

Kuvia tai muita tiedostoja aiheesta Branko Zebec Wikimedia Commonsissa
Jugoslavian joukkue – Jalkapallon MM-kilpailut 1954
1 Beara
2 Stanković
3 Crnković
4 Čajkovski
5 Horvat
6 Boškov
7 Ognjanov
8 Mitić
9 Vukas
10 Bobek
11 Zebec
12 Kralj
13 Zeković
14 Mantula
15 Spajić
16 Milovanov
17 Belin
18 Milutinović
19 Papec
20 Dvornić
21 Veselinović
22 Petaković
Valmentaja Tirnanić
Jugoslavian joukkue – Jalkapallon MM-kilpailut 1958
1 Beara
2 Šekularac
3 Šijaković
4 Crnković
5 Tomić
6 Zebec
7 Mš. Milutinović
8 Krstić
9 Boškov
10 Šantek
11 Popović
12 Petaković
13 Veselinović
14 Md. Milutinović
15 Krivokuća
16 Pašić
17 Rajkov
18 Lipošinović
19 Ognjanović
20 Radović
21 Irović
22 Jerković
Valmentaja Tirnanić
Sutan Amrull

| Sutan Amrull |
| --- | --- |
 Amrull esiintymässä vuonna 2011.
Henkilötiedot
Muut nimet:  Raja Gemini Raja
Syntynyt: 14. kesäkuuta 1974 (ikä 50) Baldwin Park, Kalifornia, Yhdysvallat
Kansalaisuus:  yhdysvaltalainen
Ammatti:  drag queen, meikkitaiteilija
Puoliso:  Ryan Turner (vih. 2017)
Muut tiedot
Aktiivisena:  1990–
Aiheesta muualla
Kotisivu
Sutan Amrull eli Raja Gemini (s. 14. kesäkuuta 1974) on yhdysvaltalainen drag queen ja meikkitaiteilija. Hänet tunnetaan parhaiten Huippu- drag queen haussa -ohjelman kolmannen kauden voittajana, sekä työstään televisiosarjassa Huippumalli haussa, jossa hän toimi maskeeraajana kausilla 4-12.
Ura > Uran alku

Amrull aloitti dragin 16-vuotiaana.  Hän kävi yliopistoa kaksi vuotta opiskellen taidetta, kunnes päätti aloittaa uran meikkitaiteilijana.
Ura > Huippu- drag queen haussa

Amrull kilpaili Huippu- drag queen haussa -sarjan kolmannella tuotantokaudella taiteilijanimen Raja alla. Ohjelmassa hän voitti kolme haastetta. Hän oli myös osa ryhmää, joka kutsui itseään Heathereiksi. Nimi juonsi juurensa 80-luvun kulttielokuvaan Heathers.  Ryhmään kuuluivat Amrullin lisäksi Manila Luzon, Carmen Carrera ja Delta Work.
Finaalijaksossa kanssakilpailija Manila Luzonia vastaan käydyn huulisynkan jälkeen Raja julistettiin kolmannen kauden voittajaksi. Hän voitti 75 000 dollaria, elinikäisen tarjonnan Kryolan-kosmetiikkaa, pääesiintyjän paikan Logon Drag Race-kiertueella sekä tittelin America's Next Drag Superstar. Raja oli ohjelman ensimmäinen ja toistaiseksi ainut aasialaisamerikkalainen voittaja.
Ura > Drag Racen jälkeen

Vuodesta 2014 Raja on juontanut Huippu- drag queen haussa-sarjastakin tutun Ravenin kanssa viikoittaista RuPaul's Drag Race Fashion Photo Review-nettisarjaa, jossa he arvostelevat ohjelman kilpailijoitten runway-asuja.
Amrull on esiintynyt monissa musiikkivideoissa, esimerkiksi RuPaulin musiikkivideossa Champion (osana tehtävää sarjassa), Willam Bellin RuPaulogizessa ja Not a Pearlissa, Blondien Funissa ja Adam Lambertin Comin in Hotissa. Vuonna 2018 Amrull esiintyi pienessä ääniroolissa Simpsonien 30. tuotantokauden jaksossa 7. Kesäkuussa 2019 hän oli yksi 37 drag queenista, joiden kuva oli New York Magazinen kannessa.
Yksityiselämä

Amrullin isä on kotoisin Indonesiasta, jonne perhe muutti hänen ollessa kuusivuotias. He palasivat Yhdysvaltoihin kuuden vuoden kuluttua. Amrull on osittain myös alankomaalainen.
Joulukuussa 2017 Amrull meni naimisiin kumppaninsa Ryan Turnerin kanssa Norwalkissa, Kaliforniassa.
Filmografia

| Vuosi | Elokuva / TV-sarja / Nettisarja | Rooli | Huomautuksia |
| --- | --- | --- | --- |
| 2000 | Angels! | Tawngy Davis |  |
| 2005-2009 | Huippumalli haussa | omana itsenään | maskeeraaja |
| 2008 | The Young and Evil | Maxine |  |
| 2011 | Huippu- drag queen haussa | omana itsenään | kilpailija |
| 2011 | Huippu- drag queen haussa: Kulisseissa kuhisee | omana itsenään |  |
| 2012 | Huippu- drag queen haussa | omana itsenään | 1 jakso, vierailijana |
| 2012 | RuPaul's Drag U | omana itsenään |  |
| 2013 | NewNowNext Awards | omana itsenään |  |
| 2014– | RuPaul's Drag Race Fashion Photo Review | omana itsenään | juontaja |
| 2014 | Paint Me Bitch | omana itsenään | 1 jakso, vierailijana |
| 2015 | Raja Drawja | omana itsenään | juontaja |
| 2015 | Hey Qween | omana itsenään | 1 jakso, vierailijana |
| 2015 | TupiniQueens | omana itsenään |  |
| 2016 | Huippu- drag queen haussa | omana itsenään | 2 jaksoa, vierailijana |
| 2017 | The Pit Stop | omana itsenään | juontaja |
| 2018 | Simpsonit | omana itsenään (ääni) | 1 jakso |
| 2019 | Reading Queens | omana itsenään | 1 jakso, vierailijana |
| 2022 | Huippu- drag queen haussa: Tähtiloistoa: Kausi 7 | omana itsenään | kilpailija |
Aiheesta muualla

Kuvia tai muita tiedostoja aiheesta Sutan Amrull Wikimedia Commonsissa
Caddo

| Caddo> Tiedot |
| --- | --- |
Alue:   Yhdysvallat
Puhujia:  25
Kielitieteellinen luokitus
Kielikunta:  caddolaiset kielet
Kielikoodit
ISO 639-2:  cad
ISO 639-3:  cad
 Ohje 
Caddo on Pohjois-Amerikan caddo-intiaanikansan historiallisesti puhuma uhanalainen kieli, joka kuuluu caddolaisten kielten kielikuntaan. Valtaosa caddoista puhuu nykyisin äidinkielenään englantia, ja caddon kielen puhujia on jäljellä enää noin 25. Caddon puhujat asuvat Caddon piirikunnassa Yhdysvaltojen Oklahoman osavaltiossa.
Caddon sukulaiskieliä ovat niin ikään uhanalaiset arakara, pawnee ja wichita.
Southern Professional Hockey League

| Southern Professional Hockey League |
| --- | --- |

Laji:  jääkiekko
Maa(t):   Yhdysvallat
Perustettu:  2004
Joukkueita:  11
Hallitseva mestari:  Pensacola Ice Flyers
Eniten mestaruuksia:  Knoxville Ice Bears Pensacola Ice Flyers (4)
Sivusto:  http://www.thesphl.com
Southern Professional Hockey League (SPHL) on yksi jääkiekon alasarjoista Yhdysvaltojen kaakkoisosassa. Se on perustettu vuonna 2004.
Joukkueet

| Joukkue | Kaupunki | Kotihalli | Perustettu | Liittynyt SPHL:ään | Päävalmentaja |
| --- | --- | --- | --- | --- | --- |
| Birmingham Bulls | Pelham, Alabama | Pelham Civic Complex | 2017 | 2017 |  Craig Simchuk |
| Evansville Thunderbolts | Evansville, Indiana | Ford Center | 2016 | 2016 |  Jeff Bes |
| Fayetteville Marksmen | Fayetteville, Pohjois-Carolina | Cumberland County Crown Coliseum | 2002 | 2004 |  Cory Melkert |
| Huntsville Havoc | Huntsville, Alabama | Von Braun Center | 2004 | 2004 |  Glenn Detulleo |
| Knoxville Ice Bears | Knoxville, Tennessee | Knoxville Civic Auditorium and Coliseum | 2002 | 2004 |  Jeff Carr |
| Macon Mayhem | Macon, Georgia | Macon Coliseum | 2010 | 2010 |  Zac Desjardins |
| Pensacola Ice Flyers | Pensacola, Florida | Pensacola Civic Center | 2009 | 2009 |  Rod Aldoff |
| Peoria Rivermen | Peoria, Illinois | Carver Arena | 2013 | 2013 |  Jean-Guy Trudel |
| Quad City Storm | Moline, Illinois | TaxSlayer Center | 2015 | 2016 |  Dave Pszenyczny |
| Roanoke Rail Yard Dawgs | Roanoke, Virginia | Berglund Center | 2015 | 2016 |  Dan Bremmer |
| Vermilion County Bobcats | Danville, Illinois | David S. Palmer Arena | 2021 | 2021 |  Nick Niedert |
Mestarit > Pudotuspelit > President’s Cup

| --- | --- |
2020–2021: Pensacola Ice Flyers
2019–2020: Ei pelattu
2018–2019: Huntsville Havoc
2017–2018: Huntsville Havoc
2016–2017: Macon Mayhem
2015–2016: Pensacola Ice Flyers
2014–2015: Knoxville Ice Bears
2013–2014: Pensacola Ice Flyers
2012–2013: Pensacola Ice Flyers
2011–2012: Columbus Cottonmouths
2010–2011: Mississippi Surge
2009–2010: Huntsville Havoc
2008–2009: Knoxville Ice Bears
2007–2008: Knoxville Ice Bears
2006–2007: Fayetteville FireAntz
2005–2006: Knoxville Ice Bears
2004–2005: Columbus Cottonmouths